Z A P I S N I K
10. sjednice Vijeća Mjesnog odbora „Petar Krešimir IV.“ održane 10. ožujka 2026. 
Zagreb, Ulica kneza Branimira 67 s početkom u 16:30 sati

Nazočni članovi Vijeća:
Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola.

Predsjedava gospodin Robert Lokar, predsjednik Vijeća.

Zapisnik vodi: 
Robert Lokar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Predsjednik Vijeća daje zapisnik 9. sjednice na verifikaciju.
Vijeće prihvaća tekst Zapisnika 9. sjednice Vijeća, bez izmjena.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Zaključak o obnovi Branimirove tržnice - donošenje zaključka

	2. 
	Zaključak o obnovi oštećene tramvajske pruge - donošenje zaključka

	3. 
	Pitanja, prijedlozi i obavijesti




Ad 1. Zaključak o obnovi Branimirove tržnice - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola, 

Vijeće jednoglasno donosi


Zaključak o obnovi Branimirove tržnice

(Zaključak se prilaže ovom zapisniku i njegov je sastavni dio.)

Ad 2. Zaključak o obnovi oštećene tramvajske pruge - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola, 

Vijeće jednoglasno donosi


Zaključak o obnovi oštećene tramvajske pruge

(Zaključak se prilaže ovom zapisniku i njegov je sastavni dio.)

Ad 3. Pitanja, prijedlozi i obavijesti

Član Vijeća Mjesnog odbora „Petar Krešimir IV.“ Marko Klišanić traži ponovno postavljanje znaka zabrane ulaska pasa u ograđeni prostor „KOZMIČKI CIKLUS VODE“ kojeg je netko otuđio te komentira promjenu semaforizacije Ulice Petra Kružića i Ulice kneza Branimira koja je dovela do usporavanja i povećanog rizika iz smjera Ulice Petra Kružića u smjeru Strojarske ceste. Stvaraju se puno veće kolone u vrijeme prometnih špica te vozači iz Strojarske ceste neoprezno skreću.

Budući da se nitko više nije javio za riječ, predsjednik Vijeća konstatira da je dnevni red iscrpljen i zaključuje 10. sjednicu Vijeća Mjesnog odbora „Petar Krešimir IV.“




Sjednica je završila u 18:00.

KLASA: 024-08/26-003/516
URBROJ: 251-13-11-4/004-26-2
Zagreb, 10. ožujka 2026.

Zapisnik uredio
Robert Lokar.
Predsjednik
Vijeća Mjesnog odbora „Petar Krešimir IV.“

Robert Lokar


              Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst  i 16/22), Vijeće Mjesnog odbora „Petar Krešimir IV.“ na 10. sjednici, 10. ožujka 2026., donijelo je


                                                            Z A K L J U Č A K

 o obnovi Branimirove tržnice


1. Vijeće Mjesnog odbora „Petar Krešimir IV.“ je raspravljalo o obnovi Branimirove tržnice.
 
2. Vijeće Mjesnog odbora „Petar Krešimir IV.“ je jednoglasno zaključilo da se slaže s najavljenim postupkom obnove Branimirove tržnice te iskazuje svoju nadu da će se najavljeni rokove obnove poštivati. Vijeće Mjesnog odbora „Petar Krešimir IV.“ ujedno traži informaciju i pomoć vezano uz nalaženje zamjenskog prostora kao i pripreme preseljenja za vrijeme obnove postojećeg prostora. 

Napomena: imamo velik broj korisnika koji trenutno koriste prostor Mjesnog odbora „Petar Krešimir IV.“ njih oko 180. Predlažemo što skoriji postupak traženja adekvatnog prostora uz opasku da na Trgu kralja Petra Krešimira broj 3 postoji prostor u kojemu je nekad bio Mjesni odbor, a sada ga koristi Hrvatsko društvo političkih zatvorenika koje se ne koristi u tu svrhu već kao privremeni stan jednog člana. Ne znamo da li je to prostor Grada Zagreba ili prostor Republike Hrvatske, ali veličinom odgovara potrebama naših korisnika.

3. Ovaj zaključak dostavlja se Vijeću Gradske četvrti Donji grad.

   
KLASA: 024-08/26-003/516
URBROJ: 251-13-11-4/004-26-3
Zagreb, 10. ožujka 2026.



PREDSJEDNIK 
VIJEĆA MJESNOG ODBORA
„PETAR KREŠIMIR IV.“

Robert Lokar  

  


              Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst  i 16/22), Vijeće Mjesnog odbora „Petar Krešimir IV.“ na 10. sjednici, 10. ožujaka 2026., donijelo je


                                                            Z A K L J U Č A K

 o obnovi oštećene tramvajske pruge


1. [bookmark: _GoBack]Vijeće Mjesnog odbora „Petar Krešimir IV.“ je raspravljalo o obnovi oštećene tramvajske pruge.
 
2. Vijeće Mjesnog odbora „Petar Krešimir IV.“ je jednoglasno zaključilo da se obnovi oštećena tramvajska pruga na potezu od Ulice Petra Kružića do Ulice Kneza Domagoja.

Obrazloženje: Vijeće Mjesnog odbora „Petar Krešimir IV.“ je u prošlom mandatu dva puta zaključkom tražilo obnovu koja nije realizirana već su izvršena manja saniranja kritičnih dijelova. Trenutno stanje pruge na tom potezu je jako loše što uzrokuje ljuljanje tramvaja koji tom trasom voze, a betonske kocke su na nekoliko mjesta klimave ili ulegnute.

3. Ovaj zaključak dostavlja se Vijeću Gradske četvrti Donji grad.

   
KLASA: 024-08/26-003/516
URBROJ: 251-13-11-4/004-26-4
Zagreb, 10. ožujka 2026.



PREDSJEDNIK 
VIJEĆA MJESNOG ODBORA
„PETAR KREŠIMIR IV.“

Robert Lokar  

  

